Deialog 1 (Unedau 1 – 3)

Elfed:		Braf dy weld di eto, Gareth. Sut mae’r hwyl?
Gareth: 	Dw i’n syndod o dda, diolch i ti, Elfed. Dwed, ’te, sut aeth y gwyliau
Elfed:		Wel, aethon ni ddim yn bell iawn eleni, a dweud y gwir. Mae teulu gyda fi sy’n byw ym Manceinion, ti’n gweld. Dy’n ni’n hoffi cadw mewn cysylltiad, felly buodd Manon a fi a’r plant yn aros gyda fy nghefnder. 
Gareth: 	O, na braf. Dylwn i gadw cysylltiad â’r teulu hefyd, a bod yn onest.
Elfed:	Beth amdanat ti, dwed? Est ti dramor yn y diwedd, ’te?
Gareth:	Do, do, es i i Lydaw. Gwnes i bopeth dros y we fel arfer a gweithiodd popeth fel watsh, rhaid dweud.
Elfed:	Bues i yn Llydaw unwaith, pan o’n i’n ifanc. Hoffwn i fynd eto. Mae Manon yn awyddus i fynd hefyd.
Gareth:	Wel, dylet ti a’r teulu fynd, yn bendant. Ges i wyliau ardderchog. Mae’r bobl mor gyfeillgar a’r crempog mor flasus! Ar ôl bod eleni, dw i’n ystyried mynd flwyddyn nesa’n barod.
Elfed:	Www... taset ti’n gallu rhoi cwpwl o ‘dips’ i ni, Gareth, basai hynny’n wych.
Gareth:	Croeso, Elfed! Baswn i wrth fy modd.

